ลุ้น SET เทคนิเคิลรีบาวด์ นลท.คาดหวังมาตรการกระตุ้นศก.สหรัฐ
ลุ้น SET เทคนิเคิลรีบาวด์ นลท.คาดหวังมาตรการกระตุ้นศก.สหรัฐ
25 ก.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีลุ้นรีบาวด์ทางเทคนิคหลังเข้าเขต Oversold แล้ว ซึ่งเป็นไปในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่ปรับขึ้นราว 0.6-0.8% หลังจากที่การแข็งค่าของเงินดอลลาร์สหรัฐฯเริ่มทรงตัว และยังมีความคาดหวังในความคืบหน้ามาตรการกระตุ้นเศรษฐกิจของสหรัฐฯด้วย
อย่างไรก็ดี ตลาดบ้านเราอาจไปได้ไม่ไกลจากปัจจัยการเมืองในประเทศที่ยังกดดัน และอาจจะร้อนแรงขึ้นในเดือนหน้า (ต.ค.) ในประเด็นการแก้ไขร่างรรัฐธรรมนูญ ซึ่งผลการประชุมสภาในรอบนี้เป็นเหมือนการซื้อเวลาออกไปอีก 1 เดือน
นอกจากนี้ ยังต้องติดตามสถานการณ์การแพร่ระบาดไวรัสโควิด-19 ในต่างประเทศ โดยเฉพาะทางฝั่งยุโรป และรอฟังถ้อยแถลงของประธานธนาคารกลางสหรัฐฯ (เฟด) สาขานิวยอร์คในวันนี้
พร้อมให้แนวรับ 1,240-1,235 จุด ส่วนแนวต้าน 1,260-1,270 จุด